1. pielikums

“Atkritumu apsaimniekošana”

**TEHNISKĀ SPECIFIKĀCIJA**

Atkritumu apsaimniekošana

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

**Vispārējais iepirkuma priekšmeta apraksts:** **Pasūtītāja darbības rezultātā radīto ražošanas, t.sk. bīstamo atkritumu apsaimniekošana (savākšana, pārvadāšana (transportējot) līdz uzglabāšanas vai šķirošanas vai pārkraušanas vietai).**

Prasības pakalpojuma sniegšanai:

1. Izpildītājs apņemas veikt savu darbību atbilstoši Latvijas Republikā spēkā esošajam Atkritumu apsaimniekošanas likumam[[1]](#footnote-1) un citiem piemērojamajiem normatīvajiem aktiem, kas reglamentē atkritumu apsaimniekošanu.
2. Izpildītājam ir jānodrošina atkritumu apsaimniekošana (savākšana un pārvadāšana (transportējot)) no pasūtītāja norādītajām adresēm līdz uzglabāšanas vai šķirošanas vai pārkraušanasvietai), atkritumu konteineru atrašanās vietas skatīt tehniskās specifikācijas 1.1. pielikumā:
3. Ganību dambī 32,
4. Jelgavas ielā 37,
5. Fridriķa ielā 2,
6. Brīvības ielā 191,
7. Brīvības ielā 189,
8. Kleistu ielā 28,
9. Kleistu ielā 29,
10. Vestienas ielā 35
11. un nepieciešamības gadījumā papildus adresēm Rīgas robežās.
12. Pasūtītāja īpašumā ir atkritumu konteineri **160119 (plastmasai) , 160120 (stiklam) un 160222** **(citur neminēti komponenti)**. Pārējiem atkritumu veidiem konteinerus nodrošina Izpildītājs.
13. Izpildītājam ir jānodrošina nepieciešamo atkritumu uzglabāšanas konteineru izvietošana, apkalpošana, konteineru marķēšana, konteineru marķējuma atjaunošana Pasūtītāja struktūrvienību teritorijās.
14. Pasūtītāja darba laiki: administratīvajās ēkās (no pirmdienas līdz ceturtdienai) no plkst. 7.30 līdz 16.30 un (piektdienā) no plkst. 7.30 līdz 14.00;
15. Pasūtītājs nodrošina atkritumu šķirošanas prasību izpildi atbilstoši atkritumu klasēm, kuras ir norādītas uz marķētiem konteineriem.
16. Izpildītajam ir jānodrošina:
	1. atkritumu svēršanas iespējas uz verificētiem svariem, pēc pieprasījuma iesniedzot svaru verifikāciju apliecinošu dokumentu;
	2. pieņemšanas – nodošanas aktu;
	3. atkritumu pārvadājumu reģistrācijas karti – pavadzīmi;
	4. Pasūtītāja informēšana par līguma summas izpildi ne retāk kā reizi nedēļā, informāciju nosūtot uz e-pastu: ginta.golevska@rigassatiksme.lv.
17. Atkritumu apsaimniekošanā Pretendentam jāizmanto specializētus transportlīdzekļus, konteinerus, iekārtas un ierīces, kas nerada apdraudējumu cilvēku dzīvībai, veselībai un videi.
18. Pretendentam jānodrošina savu darbinieku apmācība darba un vides aizsardzības jautājumos, atbilstoši Latvijas normatīvo aktu prasībām darba un vides aizsardzībā. Prasību ievērošanas kontroli pasūtītājam ir tiesības veikt pēc nejaušas izvēles principa.
19. Atkritumu savākšanu un izvešanu Izpildītājs veic pēc Pasūtītāja pilnvarotās personas izsaukuma (e-pasta sarakstē) uz konkrēto adresi, norādot atkritumu veidu, abpusēji saskaņojot izvešanas laiku, bet ne vēlāk kā 5 (piecu) darba dienu laikā pēc izsaukuma.
20. Izpildītājam (t.sk. ikvienam tā darbiniekam/apakšuzņēmējam) jānodrošina, ka pakalpojumi tiek sniegti ievērojot darba, satiksmes, iedzīvotāju un tehniskās drošības noteikumus, nebojājot apkārtējās ēkas, būves, aprīkojumus, labiekārtojuma elementus, apstādījumus vai tehniku, inženierkomunikāciju tīklus u.c. Izpildītājs ar savām darbībām nedrīkst nodarīt kaitējumu videi un, sniedzot Pakalpojumus, nodrošina darba drošības, vides aizsardzības, ugunsdrošības, agrotehnikas un citu spēkā esošo noteikumu un normu ievērošanu.
21. Izpildītājs ir pilnībā atbildīgs par trešajai personai nodarīto kaitējumu (civiltiesiskā apdrošināšana), kas radies Pakalpojumu sniegšanas laikā un/vai nekvalitatīvi sniegto vai nesniegto Pakalpojumu izpildes dēļ.
22. Izpildītājs sniedz Pakalpojumus ar savu kvalificētu (apmācītu) darbaspēku, kam ir atbilstoša pieredze un nepieciešamās zināšanas, profesionālu un atbilstošu tehniku, savu transportu, materiāliem, inventāru un līdzekļiem.
23. Visus Pakalpojumiem nepieciešamos materiālus, tehniku, inventāru, norobežojošās lentas un līdzekļus nodrošina Izpildītājs, izmantojot tikai Eiropas Savienībā sertificētus materiālus, instrumentus un iekārtas.
24. Par uzdevuma izpildei izvēlēto pakalpojuma metodi, pakalpojuma kvalitāti atbild Izpildītājs.
25. Izpildītājs apņemas nodrošināt nepieciešamo speciālistu skaitu, lai nodrošinātu Pakalpojumu izpildi noteiktajos termiņos un pieprasītā kvalitātē.
26. Izpildītājam jāsniedz Pakalpojumi tā, lai to ietekme uz apkārtējo vidi ir pēc iespējas minimāla. Izpildītājs ir atbildīgs par materiālu un instrumentu glabāšanas un transportēšanas, kā arī Pakalpojuma izpildes laikā un rezultātā nodarītajiem zaudējumiem apkārtējai videi, kas radušies Izpildītājam neievērojot normatīvo aktu, materiālu ražotāju norādījumus vai šīs tehniskās specifikācijas prasības.
27. Izpildītājam tehniskās specifikācijas nosacījumi jāizvērtē ar pietiekamu rūpību, un finanšu piedāvājumā norādītajās Pakalpojumu cenās ir jābūt iekļautām visām izmaksām, kas nepieciešamas visu šajā tehniskajā specifikācijā norādīto darbu kvalitatīvai un pilnvērtīgai veikšanai (t.sk. nepieciešamam speciālistu skaitam, ar darba spēku saistīto nodokļu izmaksām un to izmaiņām, atbilstošam inventāram, tehnikai, iekārtām, materiāliem, līdzekļiem, higiēnas un saimniecības preču izmaksām, Izpildītāja peļņai, inflācijai, u.c. iespējamiem sadārdzinājumiem, kas varētu rasties Pakalpojumu sniegšanas un vispārīgās vienošanās, līguma darbības laikā).
28. Ja Pasūtītājam ir iebildumi pret sniegto Pakalpojumu kvalitāti, Izpildītājam jānovērš Pasūtītāja pretenzijā norādītie trūkumi ***3 (trīs) darba dienu laikā*** no pretenzijas nosūtīšanas dienas vai jāvienojas par citu izpildes termiņu ar Pasūtītāju.
29. Pasūtītājam Izpildītāja darbības vai bezdarbības rezultātā tiek piemēroti jebkādi sodi, sankcijas vai cita veida finansiālas saistības no valsts vai pašvaldības iestādēm, kā arī jebkuras trešās puses, Izpildītājs uzņemas pilnu atbildību un apņemas segt attiecīgos maksājumus pilnā apmērā. Pasūtītājam ir tiesības šādus maksājumus ieturēt no Izpildītāja izrakstītā rēķina summas vai prasīt to atlīdzināšanu atsevišķā kārtībā.
30. Izpildītājs nodrošina atkritumu pārvadājumu uzskaiti par visiem atkritumu veidiem uz to pārstrādes, reģenerācijas vai apglabāšanas vietām, uzskaiti APUS saskaņā ar [Ministru kabineta 2021. gada 18. februāra noteikumiem Nr.113 “Atkritumu un to pārvadājumu uzskaites kārtība”](https://likumi.lv/ta/id/321151-atkritumu-un-to-parvadajumu-uzskaites-kartiba). Atkritumu pārvadājumu reģistrācijas kartēm-pavadzīmēm jāatbilst šo noteikumu attiecīgā pielikuma veidlapai.
31. Atbilstoši Atkritumu apsaimniekošanas likuma 23. pantam Izpildītājs veic apsaimniekoto atkritumu daudzuma (apjoma), veida, izcelsmes uzskaiti, ko uzglabā ne mazāk kā 3 (trīs) gadus.

1. daļa

2003. grupas atkritumi (Citi sadzīves atkritumi)

|  |  |
| --- | --- |
| Klase | Atkritumu nosaukums |
| 200303 | Ielu tīrīšanas atkritumi |
| 200307 | Liela izmēra atkritumi |
|  |  |

2. daļa

1601. grupas atkritumi -RIEPAS

|  |  |
| --- | --- |
| Klase | Atkritumu nosaukums |
| 160103 | Nolietotas riepas |

3. daļa

1601. grupas atkritumi (Dažāda veida nolietoti transportlīdzekļi, arī nolietoti satiksmē neizmantojami transportlīdzekļi, to sadalīšanas atkritumi, transportlīdzekļu apkopes atkritumi (izņemot 13 un 14 nodaļu, kā arī 1606 un 1608 grupu))

|  |  |
| --- | --- |
| Klase | Atkritumu nosaukums |
| 160119 | Plastmasa |
| 160120 | Stikls |
| 160222 | Citur neminēti komponenti |

4. daļa

1709. grupas atkritumi (Citi būvniecības un būvju nojaukšanas atkritumi)

|  |  |
| --- | --- |
| Klase | Atkritumu nosaukums |
| 170904 | Būvniecības atkritumi, kuri neatbilst 170901, 170902 un 170903 klasei |

5. daļa

1702. grupas atkritumi (Koks, stikls, plastmasa)

|  |  |
| --- | --- |
| Klase | Atkritumu nosaukums |
| 170204 | Koks, stikls vai plastmasa, kas sastāv no bīstamām vielām vai ir ar tām piesārņota |

6. daļa

2001. grupas atkritumi (Atsevišķi savāktie atkritumu veidi (izņemot 1501 grupu))

|  |  |
| --- | --- |
| Klase | Atkritumu nosaukums |
| 200111 | Tekstilizstrādājumi |

7. daļa

Atkritumi ar norādi par bīstamību saskaņā ar atkritumu klasifikatoru un īpašībām, kuras padara atkritumus bīstamus\*\*, par kuru apsaimniekošanu maksā Pasūtītājs.

|  |  |
| --- | --- |
| **Klase** | **Atkritumu nosaukums** |
| 080111 | Organiskos šķīdinātājus vai citas bīstamas vielas saturošu krāsu un laku atkritumi |
| 130802 | Citas emulsijas |
| 150110 | Iepakojums, kurš satur bīstamu vielu atlikumus vai ir ar tām piesārņots |
| 150202 | Absorbenti, filtru materiāli (tai skaitā citur neminēti eļļu filtri), slaucīšanas materiāls un aizsargtērpi, kuri ir piesārņoti ar bīstamām vielām |
| 160107 | Eļļas filtri |
| 160114 | Antifrīza šķidrums, kurš satur bīstamas vielas |
| 160213 | Nederīgas iekārtas, kuras satur citus bīstamus komponentus, nevis 160209, 160210, 160211 un 160212 klasē minētos |
| 160215 | No nederīgām iekārtām izņemti bīstamie komponenti (kārtridži) |
| 160708 | Naftas produktus saturoši atkritumi |
| 170605 | Azbestu saturoši būvmateriāli |
| 200121 | Luminiscentās spuldzes un citi dzīvsudrabu saturoši atkritumi |
| 200133 | Baterijas un akumulatori, kas iekļauti 16 06 01, 16 06 02 vai 16 06 03 klasē, un nešķirotas baterijas un akumulatori, kas satur šīs baterijas |
| 200135 | Bīstamus komponentus saturošas nederīgas elektriskās un elektroniskās iekārtas, kuras neatbilst 200121 un 200123 klasei |
| 130205 | Nehlorētas minerālās motoreļļas, pārnesumu eļļas un smēreļļas |
| 130208 | Citas motoreļļas, pārnesumu eļļas un smēreļļas |
| 130310 | Citas izolācijas un siltumnesējas eļļas |

*\*\* - Par bīstamajiem atkritumiem šī iepirkuma ietvaros tiek uzskatīti atkritumi, kas klasificējami kā bīstami atkritumi atbilstoši Ministru kabineta 2011.gada 19.aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus”.*

Pielikumā:

1. Tehniskās specifikācijas 1. pielikums – Atkritumu konteineru atrašanās vietas (teritoriju plāni), kas tiks pievienots, izsludinot atklātu iepirkuma procedūru.
1. *https://likumi.lv/ta/id/221378-atkritumu-apsaimniekosanas-likums* [↑](#footnote-ref-1)